นกเงือกดิน

นกเงือกดิน () เป็นนกเงือกในวงศ์ Bucorvidae และมีสกุลเดียวคือ Bucorvus เป็นนกเงือกที่ใช้ชีวิตบนพื้นดินเป็นหลัก พบในทวีปแอฟริกา ในภูมิภาคแอฟริกาใต้สะฮารา ตั้งแต่ภาคตะวันออกของเซเนกัล ถึงเอธิโอเปีย และตอนใต้และตอนตะวันออกของทวีปแอฟริกา

 ลักษณะ 
เป็นนกเงือกที่มีขนาดใหญ่ ตัวขนาดเท่าไก่งวง มีนิ้วตีนสั้นทู่จึงไม่เหมาะแก่การใช้ชีวิตหรือหากินบนต้นไม้ หากินและใช้ชีวิตบนพื้นดินเป็นหลัก มีจะงอยปากใหญ่ ขาค่อนข้างยาวกว่านกเงือกจำพวกอื่น รวมถึงมีอายุขัยโดยเฉลี่ยสูงกว่านกชนิดอื่นด้วย ลำตัวสีดำ มีถุงใต้คอสีแดงหรือสีฟ้าเป็นจุดเด่น

กินเนื้อสัตว์เป็นอาหารหลัก เช่น แมลง, สัตว์เลื้อยคลาน, สัตว์ครึ่งบกครึ่งน้ำ แม้กระทั่งนกขนาดเล็ก รวมถึงบางครั้งอาจจับกระต่ายหรือเต่าบกขนาดเล็กเป็นอาหารได้ด้วย กินพืชเช่น เมล็ดพืชต่าง ๆ บ้างเป็นครั้งคราวWasser, D. E. and Sherman, P.W.; “Avian longevities and their interpretation under evolutionary theories of senescence” in Journal of Zoology 2 November 2009Skutch; Alexander Frank (author) and Gardner, Dana (illustrator) Helpers at birds' nests : a worldwide survey of cooperative breeding and related behavior pp. 69-71. Published 1987 by University of Iowa Press. ISBN 0877451508Kinnaird Margaret F. and O‘Brien< Timothy G.; The Ecology and Conservation of Asian Hornbills: Farmers of the Forest; pp. 20-23. ISBN 0226437124.

 อนุกรมวิธาน 
สกุลนกเงือกดิน (Bucorvus) ได้รับการขึ้นทะเบียนแต่เดิมเป็นสกุลย่อย โดยเรอเน เลซง (René Lesson) นักธรรมชาติวิทยาชาวฝรั่งเศสในปี 1830 โดยมีนกเงือกดินเหนือ (Bucorvus abyssinicus) เป็นชนิดต้นแบบ ชื่อสามัญ (ชื่อสกุล Bucorvus) ของนกเงือกดิน ดัดแปลงมาจากชื่อสกุล Buceros ที่กาโรลุส ลินเนียส นำมาใช้ในปี 1758 สำหรับสกุลนกเงือกเอเชียขนาดใหญ่ รวมกับ corvus ซึ่งเป็นคำภาษาละตินหมายถึง "นกกา"

การศึกษาสายวิวัฒนาการระดับโมเลกุลที่ตีพิมพ์ในปี 2013 พบว่าสกุล Bucorvus เป็นญาติของนกเงือกที่เหลือในอีกวงศ์หนึ่งคือ Bucerotidae
สกุลนกเงือกดิน (Bucorvus) แบ่งออกเป็น 2 ชนิด
ภาพชื่อวิทยาศาสตร์ชื่อสามัญแหล่งกระจายพันธุ์link=https://en.wikipedia.org/wiki/File:Dzioborozec_abisynski_Bucorvus_abyssinicus_RB1.jpg|120x120pxBucorvus abyssinicusนกเงือกดินเหนือ หรือ นกเงือกดินอะบิสซิเนีย
(Abyssinian ground hornbill หรือ northern ground hornbill)ทางใต้ของมอริเตเนีย เซเนกัล และกินี ทางตะวันออกสู่เอริเทรีย เอธิโอเปีย โซมาเลียตะวันตกเฉียงเหนือ เคนยาตะวันตกเฉียงเหนือ และยูกันดาlink=https://en.wikipedia.org/wiki/File:Southern_Ground_Hornbill_(Bucorvus_leadbeateri)_male_(12714625605),_crop.jpg|120x120pxBucorvus leadbeateriนกเงือกดินใต้ทางเหนือของนามิเบียและแองโกลา ทางเหนือของแอฟริกาใต้ และทางใต้ของซิมบับเว ถึง บุรุนดีและเคนยา
และที่สูญพันธุ์ไปแล้ว คือ Bucorvus brailloni พบเป็นฟอสซิลที่โมรอกโก ในยุคไมโอซีนตอนกลาง นับเป็นนกเงือกดินที่พบกระจายพันธุ์อยู่ทางตอนเหนือของทวีปมากที่สุด

อ้างอิง

แหล่งข้อมูลอื่น



หมวดหมู่:นกเงือก